GUERRA-E-PATZ-II-WEB	Era familha de Natasha mostrèc un cèrt trebolament ara prumeria des sues relacions damb Bolkonski; que les semblaue un èsser d‟un mon autrú, e pendent fòrça temps Natasha sagèc de familiarizar as sòns damb eth, en tot afirmar damb orgulh a toti qu‟eth sòn prometut non ère, en realitat, tant especiau coma semblaue, qu‟ère madeish qu‟es auti, qu‟era non l‟auie cap de pòur e qu‟arrés l‟ac auie d‟auer.